ai4bharat/Pralekha huggingface dataset:
ప్రధాన మంత్రి కార్యాలయం
12వ తరగతి విద్యార్థులతోను, వారి తల్లితండ్రుల తోను మాట్లాడిన ప్రధాన మంత్రి
హిందీ భాషేతర ప్రాంతాల విద్యార్థుల తో మాట్లాడుతున్నప్పుడు విద్యార్థి సొంత భాష లోనే మాట్లాడిన ప్రధాన మంత్రి
టీకా మందు నమోదు లో కుటుంబ సభ్యుల కు, ఇరుగు పొరుగు వ్యక్తుల కు సాయపడవలసింది గా విద్యార్థుల ను కోరిన ప్రధాన మంత్రి
సిబిఎస్ఇ 12వ తరగతి విద్యార్థుల తో జరుగుతున్న మాటామంతీ కార్యక్రమం లో ఒకింత ఆశ్చర్యకరం గా ప్రధాన మంత్రి శ్రీ నరేంద్ర మోదీ తాను కూడా పాలుపంచుకొన్నారు. ఈ సంభాషణ ను విద్య మంత్రిత్వ శాఖ ఏర్పాటు చేసింది. ఈ కార్యక్రమానికి విద్యార్థుల తల్లితండ్రులు కూడా హాజరయ్యారు.
వర్చువల్ పద్ధతి లో జరిగిన ఈ సంభాషణ లో దేశం లోని వివిధ ప్రాంతాలకు చెందిన విద్యార్థులు జతపడ్డారు. విద్యార్థుల తో సాన్నిహిత్యం కోసం ప్రధాన మంత్రి తాను హిందీ భాషేతర ప్రాంతాల విద్యార్థుల తో మాట్లాడేటప్పుడు వారి సొంత భాష కు చెందిన మాటలనే మాట్లాడారు.
విద్యార్థులు సకారాత్మకత ను, ఆచరణాత్మకత ను కనబరచడాన్ని ప్రధాన మంత్రి మెచ్చుకొంటూ, మన విద్యార్థులు అన్ని ఇబ్బందులను, సవాళ్ల ను వారి బలం గా మార్చుకొంటూ ఉండటమనేది మన దేశానికి సంతోషాన్ని కలిగించే అంశం, అంతే కాదు ఇది మన దేశానికి బలం కూడా అన్నారు. సంభాషణ సాగిన క్రమం లో విద్యార్థుల్లో ఉట్టిపడ్డ ఆత్మవిశ్వాసాన్ని కూడా ఆయన ప్రశంసించారు.
మీ మీ అనుభవాలు చాలా ముఖ్యమైనటువంటివి, మరి అవి మీ జీవనం లో ప్రతి దశ లోనూ ఉపయోగకారి అవుతాయి అని ప్రధాన మంత్రి అన్నారు. మనం మన పాఠశాలల్లో, కళాశాలల్లో నేర్చుకొనేటటువంటి జట్టు స్ఫూర్తి ని ఆయన ఓ ఉదాహరణ గా చెప్పారు. ఈ పాఠాల ను కరోనా కాలం లో మనం ఒక కొత్త పద్ధతి లో నేర్చుకొన్నాం, మరి మనం ఈ కఠిన కాలం లో మన దేశం తాలూకు జట్టు స్ఫూర్తి ని గమనించాం కూడా అని ఆయన అన్నారు.
పర్యావరణ దినం అయిన జూన్ 5 న పర్యావరణానికి ఎంతో కొంత మేలు చేయండి అంటూ విద్యార్థుల ను ప్రధాన మంత్రి కోరారు. అదే విధం గా అంతర్జాతీయ యోగ దినం అయినటువంటి జూన్ 21 న మీ కుటుంబం తో కలసి యోగ చేయవలసింది అని ఆయన సూచించారు. టీకా మందు నమోదు ప్రక్రియ లో కుటుంబ సభ్యులకు, ఇరుగు పొరుగు వారికి సాయం చేయాల్సిందిగా కూడా విద్యార్థుల కు ఆయన విజ్ఞప్తి చేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 183.62 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.02 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,83,62,27,980
|
|
అందుబాటులోని నిల్వలు
|
|
17,02,22,816
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 183.62 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.02 కోట్లకుపైగా  నిల్వలు అందుబాటులో ఉన్నాయి.
పర్యటక మంత్రిత్వ శాఖ
గౌహతిలో విజయవంతంగా ముగిసిన ఈశాన్య రాష్ట్రాల పర్యాటక మరియు సాంస్కృతిక మంత్రుల రెండు రోజుల సమావేశం
కేంద్ర పర్యాటక మంత్రిత్వ శాఖ గౌహతిలో నిర్వహించిన ఈశాన్య రాష్ట్రాల పర్యాటక మరియు సాంస్కృతిక మంత్రుల రెండు రోజుల సమావేశం ఈరోజు విజయవంతంగా ముగిసింది. ఈ సమావేశాన్ని నిన్న కేంద్ర పర్యాటక, సాంస్కృతిక, ఈశాన్య ప్రాంతాల అభివృద్ధి శాఖల మంత్రి శ్రీ జి. కిషన్ రెడ్డి, అసోం ముఖ్యమంత్రి శ్రీ హిమంత బిశ్వ శర్మలు ప్రారంభించారు.
కేంద్ర సాంస్కృతిక మరియు పార్లమెంటరీ వ్యవహారాల శాఖ సహాయ మంత్రి శ్రీ అర్జున్ రామ్ మేఘ్వాల్, కేంద్ర పర్యాటక, రక్షణ శాఖ సహాయ మంత్రి శ్రీ అజయ్ భట్ కూడా ప్రారంభ సమావేశానికి హాజరయ్యారు.
కేంద్ర పర్యాటక మంత్రిత్వ శాఖ కార్యదర్శి శ్రీ అరవింద్ సింగ్ రెండు రోజుల సదస్సులో రెండవ రోజున పాల్గొని ప్రసంగించారు. కేంద్ర ప్రభుత్వం అభివృద్ధి కోసం అమలు చేస్తున్న అనేక ప్రాజెక్టులు మరియు కార్యక్రమాలను సదస్సులో వివరించామని ఆయన తెలిపారు. సదస్సు విజయవంతమైందని అన్నారు. ఈశాన్య ప్రాంత రాష్ట్రాలు అనేక ప్రత్యేక, విభిన్న కార్యక్రమాలను చేపట్టి అమలు చేస్తున్నాయని అన్నారు. సదస్సులో పాల్గొన్న రాష్ట్రాలు తమ అనుభవాలను ఇతర రాష్ట్రాలతో పంచుకున్నాయని పేర్కొన్నారు. కార్యక్రమాలు అమలు జరుగుతున్న తీరు ప్రోత్సాహకరంగా ఉందని ఆయన అన్నారు.
స్వదేశ్ దర్శన్ మరియు ప్రసాద్ పథకం కింద మంజూరు అయిన పథకాల పురోగతిపై సదస్సు రెండవ రోజున ప్రధానంగా చర్చలు జరిగాయి.
స్వదేశ దర్శన్ పథకం కింద, పర్యాటక శాఖ థీమ్ ఆధారిత టూరిస్ట్ సర్క్యూట్ల సమగ్రాభివృద్ధిపై దృష్టి సారించిందని పర్యాటక శాఖ అదనపు డైరెక్టర్ జనరల్ శ్రీ రూపేందర్ బ్రార్ తెలిపారు. మంత్రిత్వ శాఖ ఈశాన్య ప్రాంతంలో 16 ప్రాజెక్టులను మంజూరు చేసిందని చెప్పారు. ఈశాన్య ప్రాంతంలో మౌలిక సదుపాయాలు, వసతులు, నైపుణ్యాల అభివృద్ధికి మంత్రిత్వ శాఖ ప్రత్యేక ప్రాధాన్యత ఇస్తున్నదని ఆమె తెలిపారు. పర్యాటక మంత్రిత్వ శాఖ ఈశాన్య ప్రాంతానికి వివిధ పథకాలు మరియు ప్రధాన కార్యక్రమాల ద్వారా బ్రాండింగ్ మరియు మార్కెటింగ్ సహాయాన్ని కూడా ఈశాన్య ప్రాంత రాష్ట్రాలకు అందిస్తుందని అన్నారు.
కేంద్ర పర్యాటక మంత్రిత్వ శాఖ సంయుక్త కార్యదర్శి శ్రీ రాకేశ్ కుమార్ వర్మ మరియు ఈశాన్య రాష్ట్రాల ప్రతినిధులు కూడా సదస్సులో పాల్గొన్నారు.
మానవ వనరుల అభివృద్ధి మంత్రిత్వ శాఖ
నేషనల్ మీన్స్-కమ్-మెరిట్ స్కాలర్షిప్ ను ఐదు సంవత్సరాలపాటు కొనసాగించేందుకు ఆమోదించిన ప్రభుత్వం
ప్రభుత్వం మంగళవారం కేంద్ర రంగ జాతీయ సాధనాలు - ప్రతిభ  స్కాలర్షిప్ ను 15వ విత్త కమిషన్ కాలమైన ఐదేళ్ళకు, అంటే 2021- 22 నుంచి 2025-26 వరకు కొనసాగించేందుకు ఆమోదించింది. ఏడాదికి రూ. 1.5 లక్షలుగా ఉన్న అర్హత ప్రమాణాన్ని ఏడాదికి రూ.3.5 లక్షలకు పెంచడం ద్వారా చిన్న మార్పులు చేర్పులు చేసిన ఈ పథక వ్యయం రూ. 1827.00 కోట్లుగా ఉంది.
ఆర్తికంగా బలహీనంగా ఉన్న వర్గాలకు చెందిన ప్రతిభ కలిగిన విద్యార్ధులకు స్కాలర్షిప్లను అందించడం ద్వారా క్లాస్-VIII నుంచి డ్రాపౌట్ల రేటును తగ్గించి, మాధ్యమిక స్థాయిలో వారి విద్యను కొనసాగించేలా ప్రోత్సహించడం ఈ పథకం లక్ష్యం.
ఇటీవలి కాలంలో తాజా లక్ష స్కాలర్షిప్లను ఎంపిక చేసిన తొమ్మిదవ తరగతి విద్యార్ధులకు ఏడాదికి రూ. 12,000 ని ఇవ్వడం జరిగింది. పథకం కింద రాష్ట్ర ప్రభుత్వ, ప్రభుత్వ ఎయిడెడ్ పాఠశాలలు, స్థానిక సంస్థల పాఠశాలల్లో వారు 10 నుంచి 12వ తరగతి వరకూ కొనసాగించేందుకు స్కాలర్షిప్ను పునరుద్ధరించడం జరుగుతుంది. రాష్ట్ర, కేంద్రపాలిత ప్రభుత్వాలు నిర్వహించే పరీక్ష ద్వారా ఎంపిక చేసిన విద్యార్ధులకు స్కాలర్షిప్లను అందిస్తారు. ఈ పథకాన్ని నేషనల్ స్కాలర్షిప్ పోర్టల్ లో కూడా ఉంచారు. స్కాలర్షిప్లను విద్యార్ధుల బ్యాంకు అకౌంట్లలోకి నేరుగా ప్రభుత్వ ఆర్థిక నిర్వహణ వ్యవస్థ  ద్వారా డిబిటి పద్ధతిని అనుసరిస్తూ ఎలక్ట్రానిక్ బదిలీ ద్వారా పంపిణీ చేస్తారు. ఈ పథకం కింద 100% నిధ/లను కేంద్ర ప్రభుత్వం అందిస్తుంది.
పథకాన్ని 2008-09లో ప్రారంభించినప్పటి నుంచీ కొనసాగుతూ, 2020-21వరకూ రూ. 1783.03 కోట్ల వ్యయంతో 22.06 లక్షల స్కాలర్షిప్లను అందించింది.
కాగా, పథకానికి ఆమోదించిన ఆర్థిక వ్యయం రూ. 1827.00 కోట్లతో 14.76 లక్షలమంది విద్యార్ధులకు స్కాలర్షిప్లను పంపిణీ చేయాలని ప్రతిపాదించారు.
ఆయుష్
పుణెలోని 'నేషనల్ ఇన్స్టిట్యూట్ ఆఫ్ నేచురోపతి'ని సందర్శించిన కేంద్ర ఆయుష్ మంత్రి
మానవుల సంపూర్ణ ఆరోగ్యాన్ని మెరుగుపరచడంలో ప్రకృతి వైద్యం ముఖ్య పాత్ర పోషిస్తోంది: శ్రీ శర్వానంద సోనోవాల్
పుణెలోని 'నేషనల్ ఇన్స్టిట్యూట్ ఆఫ్ నేచురోపతి'ని  కేంద్ర ఆయుష్ మంత్రి శ్రీ శర్వానంద సోనోవాల్ ఇవాళ సందర్శించారు. సంస్థలో కొనసాగుతున్న కార్యకలాపాల గురించి కేంద్ర మంత్రికి అధికారులు వివరించారు. ఎన్ఐఎన్ డైరెక్టర్ ప్రొఫెసర్ డాక్టర్ కె.సత్య లక్ష్మి, సంస్థలో కొనసాగుతున్న కార్యకలాపాల గురించి వివరణాత్మక ప్రదర్శన ఇచ్చారు. ఎన్ఐఎన్ సిబ్బంది, విద్యార్థులతో మంత్రి ముచ్చటించారు.
ఈ సందర్భంగా శ్రీ శర్వానంద సోనోవాల్ మాట్లాడారు. “ఆయుష్ వ్యవస్థను ప్రజలు విస్తృతంగా స్వీకరించారు. మానవాళికి అనేక ప్రయోజనాలను ఆయుష్ అందించింది, ఇంకా అందించగల సామర్థ్యాన్ని కలిగి ఉంది. ఆయుష్ కోసం స్వతంత్ర మంత్రిత్వ శాఖను ఏర్పాటు చేయడం, యోగా ద్వారా ప్రపంచంలోని ప్రతి వ్యక్తిలో భారతదేశం పట్ల గౌరవాన్ని పెంచడం వంటి అవిశ్రాంత కృషితో ప్రధాని శ్రీ నరేంద్ర మోదీ ఆయుష్ రంగాన్ని ముందుకు తీసుకెళ్తున్నారు.
"ఏక్ భారత్ శ్రేష్ఠ భారత్" నినాదంతో భారత దేశ ప్రజలంతా ఐకమత్యంతో ఉన్నారని కేంద్ర మంత్రి సోనోవాల్ చెప్పారు. 'స్వయం సమృద్ధి సాధించిన భారత్' కల త్వరలో ఖచ్చితంగా నెరవేరుతుందని అన్నారు. ఆయుష్ మంత్రిత్వ శాఖ, ఆరోగ్య & కుటుంబ సంక్షేమ మంత్రిత్వ శాఖ కలిసి పని చేస్తున్నాయని, చిత్తశుద్ధితో కట్టుబడి ఉన్నాయని వివరించారు.
పుణెలోని తడివాలా రోడ్లో ఉన్న నేషనల్ 'ఇన్స్టిట్యూట్ ఆఫ్ నేచురోపతి'ని 'బాపు భవన్' అని కూడా పిలుస్తారు. మహాత్మాగాంధీ పుణె వచ్చినప్పుడల్లా ఇక్కడే బస చేసేవారు. వివిధ సందర్భాల్లో కలిపి 156 రోజుల పాటు మహాత్మాగాంధీ ఇక్కడ ఉన్నారు. ప్రకృతి వైద్యంపై అనేక ప్రయోగాలు చేశారు.
భారత ఎన్నికల సంఘం
'ఎన్నికల సమగ్రత' కోహోర్ట్కు అధ్యక్షత వహిస్తున్న భారత ఎన్నికల సంఘం, 'సాంకేతికత వినియోగం & ఎన్నికల సమగ్రత'పై 2వ అంతర్జాతీయ సదస్సును నిర్వహించనుంది
2023 జనవరి 23-24 తేదీల్లో, 'సాంకేతికత వినియోగం & ఎన్నికల సమగ్రత' అనే అంశంపై 2వ అంతర్జాతీయ సదస్సును భారత ఎన్నికల సంఘం  న్యూదిల్లీలో నిర్వహిస్తోంది. 'ఎన్నికల సమగ్రత' కోహోర్ట్కు ఈసీఐ అధ్యక్షత వహిస్తోంది. డిసెంబర్ 2021లో జరిగిన 'ప్రజాస్వామ్య సదస్సు'కు కొనసాగింపుగా ఈ కోహోస్ట్ ఏర్పాటైంది. 'ఎన్నికల నిర్వహణ సంస్థల పాత్ర, ముసాయిదా, సామర్థ్యం' అనే అంశంపై 2022 అక్టోబర్ 31 - నవంబర్ 01 తేదీల్లో న్యూదిల్లీలో కోహోర్ట్ మొదటి అంతర్జాతీయ సమావేశం జరిగింది. 11 దేశాలకు చెందిన ఎన్నికల నిర్వహణ సంస్థల  నుంచి 50 మంది ప్రతినిధులు ఈ సదస్సులో పాల్గొన్నారు.
రెండు రోజుల అంతర్జాతీయ సదస్సును భారత ప్రధాన ఎన్నికల కమిషనర్ శ్రీ రాజీవ్ కుమార్ ప్రారంభించనున్నారు. ముగింపు కార్యక్రమానికి భారత ఎన్నికల కమిషనర్ శ్రీ అనుప్ చంద్ర పాండే అధ్యక్షత వహిస్తారు. మొదటి సాంకేతిక సమావేశానికి భారత ఎన్నికల కమిషనర్ శ్రీ అరుణ్ గోయెల్ అధ్యక్షత వహిస్తారు. కోహోర్ట్కు సహాధ్యక్షులుగా వ్యవహరించడానికి గ్రీస్, మారిషస్, ఐఎఫ్ఈఎస్ను భారత ఎన్నికల సంఘం ఆహ్వానించింది. ప్రపంచ దేశాల ఎన్నికల నిర్వహణ సంఘాలు, ప్రభుత్వ నేతలతో పాటు ఇంటర్నేషనల్ ఫౌండేషన్ ఫర్ ఎలక్టోరల్ సిస్టమ్స్, ఇంటర్నేషనల్ ఐడియాను కూడా ఈ సదస్సుకు ఈసీఐ ఆహ్వానించింది.
అంగోలా, అర్జెంటీనా, అర్మేనియా, ఆస్ట్రేలియా, చిలీ, క్రొయేషియా, డొమినికా, ఫిజి, జార్జియా, ఇండోనేషియా, కిరిబాటి, మారిషస్, నేపాల్, పరాగ్వే, పెరూ, ఫిలిప్పీన్స్, సురినామ్తో సహా 17 దేశాలు/ఈఎంబీల నుంచి 43 మంది ప్రతినిధులు, అంతర్జాతీయ సంస్థలైన ఐఎఫ్ఈఎస్, ఇంటర్నేషనల్ ఐడియా నుంచి ఆరుగురు ఈ సదస్సులో పాల్గొంటారు. న్యూదిల్లీలో ఉన్న అనేక విదేశీ మిషన్ల ప్రతినిధులు కూడా సదస్సుకు హాజరుకానున్నారు.
నేపథ్యం:
2021 డిసెంబర్లో అమెరికా అధ్యక్షుడు ప్రారంభించి, ఆతిథ్యం ఇచ్చిన ఒక కార్యక్రమం 'సమ్మిట్ ఫర్ డెమోక్రసీ'. డిసెంబర్ 9, 2021న జరిగిన లీడర్స్ ప్లీనరీ కార్యక్రమంలో భారత ప్రధాని ప్రసంగించారు. ఈ సదస్సు తర్వాత, ప్రజాస్వామ్యానికి సంబంధించిన వివిధ కార్యక్రమాలు, సమావేశాలతో కూడిన "కార్యాచరణ సంవత్సరం"ను ప్రతిపాదించారు. కార్యాచరణ సంవత్సరంలో భాగస్వామ్యాన్ని సులభతరం చేయడానికి ‘ఫోకల్ గ్రూప్స్’, ‘డెమోక్రసీ కోహోర్ట్స్’ పేరిట రెండు వేదికలను కూడా ఈ సదస్సు ఏర్పాటు చేసింది. 2వ 'సమ్మిట్ ఫర్ డెమోక్రసీ' 2023 మార్చి 29-30 తేదీల మధ్య జరగనుంది. కోస్టారికా, రిపబ్లిక్ ఆఫ్ కొరియా, నెదర్లాండ్స్, జాంబియా, అమెరికా ప్రభుత్వాలు సహ-ఆతిథ్య దేశాలుగా ఈ సదస్సును నిర్వహిసాయి.
‘సమ్మిట్ ఫర్ డెమోక్రసీ’ కార్యాచరణ సంవత్సరంలో భాగంగా, తన వద్ద ఉన్న సమాచారం, సాంకేతిక నైపుణ్యం, అనుభవాలను ప్రపంచంలోని ఇతర ప్రజాస్వామ్య దేశాలతో పంచుకోవడానికి ఈసీఐ ద్వారా ‘డెమోక్రసీ కోహోర్ట్ ఆన్ ఎలక్షన్ ఇంటెగ్రిటీ’ సదస్సుకు భారతదేశం నాయకత్వం వహిస్తోంది. ప్రపంచవ్యాప్తంగా ఎన్నికల నిర్వహణ సంస్థలకు  శిక్షణ, సామర్థ్యాన్ని పెంచే కార్యక్రమాలను అందించాలని, ఇతర ఈఎంబీల అవసరాలకు అనుగుణంగా సాంకేతిక సలహాలను అందించాలని అధ్యక్ష స్థానంలో ఉన్న భారత ఎన్నికల సంఘం ప్రతిపాదించింది
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 149.70 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.93 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,49,70,76,985
|
|
అందుబాటులోని నిల్వలు
|
|
16,93,09,031
149.70 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 16.93 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ వాక్సనేషన్ కార్యక్రమం కింద 33.57 కోట్ల వాక్సిన్ డోస్లు వేయడం జరిగింది.
(ఇండియా లో గత 24 గంటలలో 48,786 కొత్త కేసులు నమోదయ్యాయి.
ఇండియా లో క్రియా శీల కేసుల సంఖ్య 5,23,257 కు తగ్గింది.
క్రియా శీల కేసులు మొత్తం కేసులో 1.72 శాతానికి తగ్గాయి.
దేశవ్యాప్తంగా ఇప్పటివరకూ 2,94,88,918 కేసులు నమోదయ్యాయి.
గత 24 గంటలలో 61,588 మంది పేషెంట్లు కోవిడ్ నుంచి కోలుకున్నారు.
రోజువారి రికవరీలు వరుసగా 49 వ రోజు కూడా కోవిడ్ కొత్త కేసుల కన్నా ఎక్కువగా ఉన్నాయి.
కోలుకున్న వారి శాతం 96.97 శాతం గా ఉంది.
వారపు పాజిటివిటీ రేటు ప్రస్తుతం 5 శాతం కన్న తక్కువగా ఉంది. ఇది 2.64 శాతం.
రోజువారి పాజిటివిటీ రేటు వరుసగా 24 వ రోజు 5 శాతం కంటే తక్కువగా ఉంది. దీని రేటు 2.54 శాతంగా ఉంది.
పరీక్షల సామర్ధ్యాన్ని గణనీయంగా పెంచడం జరిగింది. ఇప్పటివరకు మొత్తం 41.20 కోట్ల పరీక్షలు నిర్వహించారు.
ఆరోగ్య, కుటుంబ సంక్షేమ మంత్రిత్వ శాఖ
డాక్టర్ మన్సుఖ్ మాండవీయ బెంగుళూరులో పిఎమ్బిజెపికి చెందిన ‘ఆజాది కా అమృత్ మహోత్సవ్’ కార్యక్రమాన్ని ఉద్దేశించి ప్రసంగించారు
"ప్రజలకు సేవ చేయడానికి జన ఔషధి కేంద్రాలు గొప్ప సాధనం": డాక్టర్ మన్సుఖ్ మాండవీయ
బెంగళూరులోని బసవనగుడిలో ఏర్పాటు చేసిన ప్రధాన మంత్రి జన్ ఔషధీ యోజన 'ఆజాది కా అమృత్ మహోత్సవ్' కార్యక్రమంలో కేంద్ర ఆరోగ్య మరియు కుటుంబ సంక్షేమ మరియు రసాయనాలు మరియు ఎరువుల శాఖ మంత్రి డాక్టర్ మన్సుఖ్ మాండవీయ ఈరోజు ప్రసంగించారు. అందరికీ సరసమైన ధరలకు నాణ్యమైన జనరిక్ ఔషధాలను అందుబాటులో ఉంచాలనే లక్ష్యంతో, ప్రధాన మంత్రి భారతీయ జనౌషధి పరియోజన  ప్రారంభించబడింది. ఈ పథకం ప్రజలకు సరసమైన ధరలకు ఔషధాలను అందించడానికి జనౌషధి కేంద్రాలు అని పిలువబడే ప్రత్యేకమైన అవుట్లెట్లు తెరవబడతాయి. ఈ పథకం లక్ష్యం దేశంలోని ప్రతి జిల్లాలో కనీసం ఒక జన్ ఔషధి స్టోర్ ఏర్పాటు చేయడం.
ప్రధాన్ మంత్రి జన్ ఔషధీ కేంద్రాలు వ్యాపార అవకాశంగా మరియు ప్రజలకు సేవ చేయడానికి మార్గంగా ఎలా ఉన్నాయో వివరిస్తూ డాక్టర్ మన్సుఖ్ మాండవీయ ఇలా అన్నారు, “జన్ ఔషధి కేంద్రాన్ని తెరవడం ద్వారా, మన దేశ ప్రజలకు సేవ చేయవచ్చు. పెట్టుబడిదారులకు ఆచరణీయమైన వ్యాపార అవకాశంగా మార్చడానికి ప్రభుత్వం 20 శాతం కమీషన్తో పాటుగా 3 లక్షల రూపాయల సహాయాన్ని అందిస్తుంది. జనరిక్ ఔషధాలు చౌకగా ఉన్నందున బ్రాండెడ్ ఔషధాలను విక్రయించే ఫార్మసీలతో పోలిస్తే తక్కువ లాభాల మార్జిన్లను భర్తీ చేయడానికి సహాయం అందించబడుతుంది.
అంతే కాకుండా "మేము సహాయాన్ని అందిస్తాము ఎందుకంటే యూనిట్ను మూసివేసే పరిస్థితి ఉండకూడదు. డాక్టర్ మన్సుఖ్ మాండవీయా మాట్లాడుతూ "పిఎమ్బిజెపి పేదలకు అనుకూలమైనది, రైతు అనుకూల మరియు వ్యాపార అనుకూల పథకం. పేద ప్రజలకు మద్దతు ఇవ్వడం మా ప్రాధాన్యత మరియు పేద మరియు మధ్యతరగతి వారికి జన్ ఔషధ కేంద్రం ఒక ఆశీర్వాదం." జన్ ఔషధ కేంద్రం దేశంలో '' మోదీ కి దావై కి దుకాన్ ''  గా పిలువబడుతుందని ఆయన అన్నారు.
కేంద్ర ఆరోగ్య మంత్రి తన వ్యక్తిగత అనుభవాన్ని పంచుకున్నారు " ఈ కేంద్రాల ద్వారా ఓ గుండె రోగి యొక్క వైద్య ఖర్చులు నెలకు రూ .4,500 నుండి రూ .800 కి తగ్గాయి. జన ఔషధ కేంద్రం మానవజాతికి సేవ అని ఆయన అన్నారు. "దానధర్మాలు చేయడం ప్రజలకు సేవ చేసే ఏకైక మార్గం కాదు..వ్యయాన్ని తగ్గించడంలో వారికి సహాయపడటం కూడా ఒక సేవ" అని ఆయన పేర్కొన్నారు.
ముగింపులో డాక్టర్ మన్సుఖ్ మాండవీయ ఈ శుభ సందర్భంగా ప్రతి ఒక్కరినీ అభినందించారు మరియు కార్యక్రమానికి హాజరైన సీనియర్ సిటిజన్లకు జన్ ఔషధీలను పంపిణీ చేశారు. ఆజాది కా అమృత్ మహోత్సవ్ కింద రసాయనాలు మరియు ఎరువుల మంత్రిత్వ శాఖ చొరవలను తెలియజేస్తూ, డాక్టర్ మాండవ్య '' జన ఔషధి మిత్రాస్ '' దేశవ్యాప్తంగా వృద్ధులకు వివిధ కేంద్రాలలో ఆరోగ్య పరీక్షలు నిర్వహించడంతో పాటు అవసరమైన ఔషధ కిట్లను అందజేస్తుందని చెప్పారు.
ఈ కార్యక్రమం ఇక్కడ వెబ్కాస్ట్ చేయబడింది:
‘Azadi Ka Amrit Mahotsav’ Programme of PMBJP:
సమాచార, ప్రసార మంత్రిత్వ శాఖ
'సమాచార సాంకేతికత  నిబంధనలు-2021' కింద సమాచార నిరోధం
'సమాచార సాంకేతికత  నిబంధనలు-2021', డిజిటల్ మీడియా వ్యవస్థపై వార్త ప్రచురణ సంస్థలు, ఓటీటీ మాధ్యమాలకు సంస్థాగత విధానాన్ని అందిస్తాయి. అత్యవసర పరిస్థితి వంటి సందర్భంలో, 'సమాచార, ప్రసారాల మంత్రిత్వ శాఖ' కార్యదర్శి మధ్యంతర నిషేధ ఆదేశాలు జారీ చేయవచ్చన్న 'నిబంధనల మూడో భాగంలోని 16వ నిబంధన'పై కొన్ని సందేహాలు తలెత్తాయి.
'సమాచార సాంకేతికత  నిబంధనలు-2009' ప్రకారం గత పదకొండేళ్లుగా 'ఎలక్ట్రానిక్స్, సమాచార సాంకేతికత మంత్రిత్వ శాఖ' కార్యదర్శి పైన పేర్కొన్న నిబంధనను అమలు చేస్తున్నట్లు తెలియజేయడమైనది.
'సమాచార సాంకేతికత  నిబంధనలు-2021'లోని మూడో భాగం 'సమాచార, ప్రసారాల మంత్రిత్వ శాఖ' ద్వారా అమలవుతుంది కాబట్టి, 'ఎలక్ట్రానిక్స్, సమాచార సాంకేతికత మంత్రిత్వ శాఖ' కార్యదర్శి ఇచ్చిన సూచనను 'సమాచార, ప్రసారాల మంత్రిత్వ శాఖ' కార్యదర్శి భర్తీ చేశారు.
కొత్తగా నిబంధన రూపొందించలేదు.
మానవ వనరుల అభివృద్ధి మంత్రిత్వ శాఖ
జెఇఇ  21-22 కింద 12వ తరగతిలో 75% మార్కులు రావాలన్న అర్హత ప్రమాణాన్ని మాఫీ
గత విద్యా సంవత్సరంలో తీసుకున్న నిర్ణయానికి అనుగుణంగా ఐఐటి జెఇఇ లో 75% మార్కులను  అర్హత ప్రమాణాన్ని జాయింట్ ఎంట్రెన్స్ పరీక్ష లో మాఫీ చేయాలన్న నిర్ణయాన్ని విద్యా మంత్రిత్వ శాఖ పరిగణలోకి తీసుకుంది. జెఇఇ  ఆధారంగా రానున్న విద్యా సంవత్సరం 2021-2022లో ఎన్ ఐటి, ఐఐఐటి, ఎస్పిఎలు, ఇతర సిఎఫ్టిఐలలో అడ్మిషన్లలో ఈ నిర్ణయం వర్తిస్తుంది.
నేషనల్ ఇనిస్టిట్యూట్స్ ఆఫ్ టెక్నాలజీ , ఇండియన్ ఇనిస్టిట్యూట్ ఆఫ్ ఇంజినీరింగ్ సైన్స్ అండ్ టెక్నాలజీ , శిబ్పూర్ , ఇతర కేంద్ర నిధులతో నడిచే సాంకేతిక సంస్థలు  లలో వివిధ అండర్ గ్రాడ్యుయేట్ ప్రోగ్రామ్ల అడ్మిషన్లు నేషనల్ టెస్టింగ్ ఏజెన్సీ  నిర్వహించే జాయింట్ ఎంట్రెన్స్ ఎగ్జామినేషన్  ఆధారంగా ఉంటాయి.
ఐఐటిలు/ ఎన్ ఐటిలు/ ఐఐఐటిలు, అటువంటి సిఎఫ్టిలలో అర్హత సంపాదించే అభ్యర్ధుల అడ్మిషన్లు జెఇఇ ర్యాంకుల ఆధారంగా ఉంటాయి. వారు 12వ తరగతి పరీక్షలో కనీసం 75% మార్కులు సాధించి ఉండాలి లేదా ఆయా బోర్డులు నిర్వహించిన 12 వ తరగతి పరీక్షలలో అగ్రంలో ఉన్న 20శాతంలో ఉండాలి. ఎస్సి/ఎ స్టి విద్యార్ధులకు 12వ తరగతిలో అర్హత పొందేందుకు కనీసం 65% ఉండాలి.
విద్యార్ధుల సౌలభ్యం కోసం విద్యా సంవత్సరం 2021-2022లో అడ్మిషన్లకు అర్హత క్రైటీరియా 75%ని రద్దు చేస్తున్నట్టుగా జెఇఇ  పరీక్షల తేదీని ప్రకటిస్తూ విద్యా మంత్రి వెల్లడించారు.
మానవ వనరుల అభివృద్ధి మంత్రిత్వ శాఖ
లాక్ డౌన్ నేపథ్యంలో విశ్వవిద్యాలయాల్లో పరీక్షల నిర్వహణ, అకాడమిక్ కాలెండర్ అమలుపై యూజీసీ మార్గదర్శకాలు.
కేంద్ర మానవవనరుల శాఖ మంత్రి సమక్షంలో మార్గదర్శకాల విడుదల
కోవిడ్ -19 మహమ్మారి కారణంగా దేశవ్యాప్తంగా లాక్ డౌన్ విధించిన నేపథ్యంలో విశ్వవిద్యాలయాల విద్యార్థులు తమ విద్యాసంవత్సరం నష్టపోకుండా చూడడానికిగాను యూనివర్సిటీ గ్రాంట్స్ కమిషన్ ఒక నిపుణుల కమిటీని ఏర్పాటు చేసింది. పరీక్షల నిర్వహణ, అకాడమిక్ క్యాలెండర్ అమలు అంశాలపై సిఫార్సులు చేయాలని కమిటీని కోరింది. యూజీసీ మాజీ సభ్యులు, హర్యానా కేంద్రీయ విశ్వవిద్యాలయం వైస్ ఛాన్సలర్ గా పని చేస్తున్న ఆర్.సి. కుహాద్ ఈ నిపుణుల కమిటీకి అధ్యక్షునికిగా వున్నారు.
నిపుణుల కమిటీ ఇచ్చిన నివేదికను ఈ నెల 27న యూజీసీ ఆమోదించింది. పరీక్షలు, అకాడమిక్ క్యాలెండర్ కు సంబంధించి ఇచ్చిన మార్గదర్శకాలకు ఆమోదం తెలిపింది. కేంద్ర మానవ వనరులశాఖ మంత్రి శ్రీ రమేష్ పోక్రియాల్ సమక్షంలో ఈ మార్గదర్శకాలను ఈ రోజున విడుదల చేయడం జరిగింది.
యూజీసీ విడుదల చేసిన మార్గదర్శకాల్లో ముఖ్యమైనవి ఇలా వున్నాయి.
1. ఇంటర్మీడియెట్ సెమిస్టర్ విద్యార్థులు : ప్రస్తుత సెమిస్టర్, దీనికన్నా ముందు అయిపోయిన సెమిస్టర్ల ఇంటర్నల్ అసెస్మెంట్ ఆధారంగా గ్రేడ్లు ఇస్తారు. కోవిడ్ -19 కు సంబంధించిన పరిస్థితి చక్కబడిన రాష్ట్రాలలో జులై నెలలో పరీక్షలు వుంటాయి.
2. టెర్మినల్ సెమిస్టర్ విద్యార్థులు: జులై నెలలో పరీక్షలుంటాయి.
3. ప్రతి విశ్వవిద్యాలయంలో కోవిడ్ -19 విభాగం ఏర్పాటు చేస్తారు. ఇది అకాడమిక్ క్యాలెండర్, పరీక్షలకు సంబంధించిన సమస్యలను పరిష్కరిస్తుంది.
4. వేగంగా నిర్ణయాలను తీసుకోవడానికి వీలుగా యూజీసీలో కోవిడ్ -19 విభాగాన్ని ఏర్పాటు చేయడం జరిగింది.
మార్గదర్శకాలనేవి అడ్వయిజరీలాంటివి మాత్రమే. కోవిడ్ -19 మహమ్మారి పరిస్థితిని బట్టి విశ్వవిద్యాలయాలు తమ స్వంత కార్యాచరణను రూపొందించుకోవచ్చు.
సామాజిక దూరాన్ని పాటించాలి.
తక్కువ సమయంలో పూర్తి కావడానికి వీలుగా విశ్వవిద్యాలయాలు తాము నిర్వహించే పరీక్షలను రూపొందించుకోవచ్చు. సమాయన్ని మూడు గంటలనుంచి రెండు గంటలకు కుదించుకొని సమర్థవంతమైన పద్ధతిలో, వినూత్నమైన రీతుల్లో పరీక్షలను నిర్వహించుకోవచ్చు.
విశ్వవిద్యాలయాలు తమ పరీక్షలను ఆఫ్లైన్లోగానీ, ఆన్ లైన్లోగానీ తమ నియమ నిబంధనల ప్రకారం జరుపుకోవచ్చు. సామాజిక దూరం నియమాన్ని, ఇతర లాక్ డౌన్ మార్గదర్శకాలను పాటిస్తూ అందరు విద్యార్థులకు న్యాయం జరిగేలా పరీక్షలను నిర్వహించుకోవచ్చు.
పరీక్షల సమయం విషయంలో ఆయా విశ్వవిద్యాలయాలు తమకు అనుకూలమైన సమయాన్ని పరిగణలోకి తీసుకొని పరీక్షలను నిర్వహించుకోవచ్చు.
విద్యార్థులు ఎంతమేరకు సిద్ధంగా వున్నారనే విషయంలో సమగ్రమైన మదింపు చేయాలి. వారి నివాస ప్రాంతాల్లోను, వారి ప్రాంతాలు, రాష్ట్రాల్లో కోవిడ్ -19 పరిస్థితి ఎలా వుందో తెలుసుకొని దాని ప్రకారం పరీక్షలు నిర్వహించాలి.
లాక్ డౌన్ సమయంలో విద్యార్థులు తమ తమ విశ్వవిద్యాలయాలకు హాజరైనట్టుగా పరిగణించడం జరుగుతుంది.
పరిశోధన విద్యార్థులకు సంబంధించిన వైవా వోసీ పరీక్షలను గూగుల్, స్కైప్, మైక్రోసాప్ట్ టెక్నాలజీ మొదలైన సాంకేతికతలద్వారా వీడియో కాన్ఫరెన్స్ పెట్టుకొని నిర్వహించుకోవచ్చు.
పరిశోధక విద్యార్థులకు మరో ఆరు నెలలపాటు సమయాన్ని పొడిగించడం జరిగింది.
ఇలాంటి పలు సూచనలు, సలహాలు , మార్గదర్శకాలు, క్యాలెండర్, పరీక్షల వివరాలకోసం..ఈ లింకును క్లిక్ చేయగలరు. https://static.pib.gov.in/WriteReadData/userfiles/UGC%20Guidelines%20on%20Examinations%20and%20Academic%20Calendar.pdf
ప్రధాన మంత్రి కార్యాలయం
వరల్డ్ కేడెట్ చాంపియన్ శిప్స్ లో పతకాల ను గెలిచినందుకు భారతీయ జట్టు ను అభినందించిన ప్రధాన మంత్రి
హంగరీ లోని బుడాపెస్ట్ లో జరిగిన వరల్డ్ కేడెట్ చాంపియన్ శిప్స్ లో పతకాల ను గెలిచినందుకు గాను భారతదేశం జట్టు కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
ప్రధాన మంత్రి ఒక ట్వీట్ లో, ‘‘ మన క్రీడాకారులు మనం నిరంతరం గర్వపడేటట్లు చేస్తూ వస్తున్నారు. హంగరీ లోని బుడాపెస్ట్ లో జరిగిన వరల్డ్ కేడెట్ చాంపియన్ శిప్స్ లో భారతదేశం 5 స్వర్ణాలు సహా 13 పతకాల ను గెలిచింది. మన జట్టు కు అభినందనల తో పాటు వారి భావి ప్రయత్నాల కు కూడా ఇవే శుభాకాంక్షలు ’’ అని పేర్కొన్నారు.
హోం మంత్రిత్వ శాఖ
ప్రధాన మంత్రి శ్రీ నరేంద్ర మోదీ తల్లి మృతిపట్ల కేంద్ర హోం, సహకార శాఖ మంత్రి శ్రీ అమిత్ షా ప్రగాఢ సంతాపం
గౌరవనీయులైన మాతాజీ హీరాబా మరణం విచారకరమైన వార్త
ఒక వ్యక్తి జీవితంలో తల్లి మొదటి స్నేహితురాలు మరియు గురువు, తల్లిని కోల్పోయిన బాధ నిస్సందేహంగా గొప్ప బాధ
కుటుంబ పోషణ కోసం హీరాబా పడిన కష్టాల పోరు అందరికీ ఆదర్శనీయం, ఆమె త్యాగపూరిత సన్యాసి జీవితం మన జ్ఞాపకాల్లో చిరస్థాయిగా నిలిచిపోతుంది
ఈ దుఃఖ సమయంలో దేశం ప్రధాన మంత్రి శ్రీ నరేంద్ర మోదీ మరియు ఆయన కుటుంబానికి అండగా నిలుస్తుంది, కోట్లాది ప్రజల ప్రార్థనలు ప్రధానమంత్రికి ఉన్నాయి
ప్రధాన మంత్రి శ్రీ నరేంద్ర మోదీ తల్లి మృతి పట్ల కేంద్ర హోం మరియు సహకార శాఖ మంత్రి శ్రీ అమిత్ షా తన ప్రగాఢ సంతాపాన్ని వ్యక్తం చేశారు. ఆమె మృతికి సంతాపం తెలుపుతూ అమిత్ షా తన ట్వీట్లలో.. గౌరవనీయులైన ప్రధానమంత్రి శ్రీ నరేంద్ర మోదీ మాతాజీ హీరా బా మరణవార్త చాలా బాధాకరమని అన్నారు. ఒక వ్యక్తి జీవితంలో తల్లి మొదటి స్నేహితుడు మరియు గురువుగా నిలుస్తారని, తల్లిని కోల్పోయిన బాధ నిస్సందేహంగా గొప్ప బాధయేనని అన్నారు. కుటుంబ పోషణ కోసం హీరా బా చేసిన పోరాటాలు అందరికీ ఆదర్శప్రాయమని కేంద్ర హోం, సహకార శాఖ మంత్రి అన్నారు. ఆమె త్యాగపూరిత జీవితం మన జ్ఞాపకాలలో ఎప్పటికీ నిలిచి ఉంటుందని అన్నారు. ఈ దుఃఖ సమయంలో దేశం ప్రధాన మంత్రి శ్రీ నరేంద్ర మోదీ మరియు ఆయన కుటుంబ సభ్యులకు అండగా నిలుస్తోందని అన్నారు. కోట్లాది ప్రజల ప్రార్థనలు ప్రధానికి ఉన్నాయి.. ఓం శాంతి.
ప్రధాన మంత్రి కార్యాలయం
బొహాగ్ బిహు సందర్భంగా ప్రజలకు ప్రధానమంత్రి శుభాకాంక్షలు
బొహాగ్ బిహు పర్వదినం నేపథ్యంలో ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు. నిండైన ప్రేమాభిమానాలు చూపే అస్సాం ప్రజల మధ్య ఈ పండుగ వేడుకలలో పాల్గొనడానికి ఆ రాష్ట్రంలో ఉండి ఉంటే బాగుండేదని తాను భావిస్తున్నట్లు పేర్కొన్నారు.
ఈ మేరకు ఒక ట్వీట్ద్వారా పంపిన సందేశంలో:
“మీరంతా అమితానందంతో బొహాగ్ బిహు వేడుకలను నిర్వహించుకోండి” అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 138.50 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 22.05 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,38,50,13,650
|
|
అందుబాటులోని నిల్వలు
|
|
22,05,87,426
138.50 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 22.05 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.